CHAYO วิ่ง 4% จ่อรับประโยชน์ “ธปท.” แก้กฎหมายให้กลุ่ม AMCs โบรกฯชูเป้า 14.80 บ.
CHAYO วิ่ง 4% โบรกฯชูเป้า 14.80 บ. ชี้ขายสินทรัพย์ NPA หนุนกำไร และจ่อรับอานิสงส์ธปท.แก้กฎหมายให้กลุ่ม AMCs ซึ่งคาดบริษัทฯ จะเป็นผู้รับผลประโยชน์หลัก

23 พ.ย. 2564

ผู้สื่อข่าวรายงานว่าวันนี้ (23 พ.ย. 2564) ราคาหุ้นบริษัท ชโย กรุ๊ป จำกัด (มหาชน) หรือ CHAYO ณ เวลา 12:02 น. อยู่ที่ระดับ 13.20 บาท เพิ่มขึ้น 0.50 บาท หรือ 3.94% โดยทำจุดสูงสุดที่ 13.30 บาท และทำจุดต่ำสุดที่ 12.80 บาท ด้วยมูลค่าการซื้อขาย 150.18 ล้านบาท

บล.กสิกรไทย ระบุในบทวิเคราะห์ (23 พ.ย. 2564) โดยคาดโอกาสขายสินทรัพย์ NPA จะช่วยหนุนกําไรบริษัทฯ ขณะที่ข่าวธปท. มีแผนแก้กฎหมายให้กลุ่ม AMCs สามารถบริการหน่วยงานด้านการเงินของรัฐบาล ซึ่งคาดว่าบริษัทฯ จะเป็นผู้รับผลประโยชน์หลัก ทั้งนี้แนะนำ “ซื้อ” ราคาเป้าหมาย 14.80 บาท